Die Boskoorsboom is rypgevoelig en is ook nie droogtebestand nie. Dit is 'n groot bladwisselende boom wat bekend is vir sy besondere groot blare (lyk soos die van 'n tabakplant) en indrukwekkende kelkvormigge wit blomme - vandaar die spesienaam Anthocleista grandiflora. Die boom het 'n hoë, slank, gladde stam wat uiteidelik in 'n groot ronde kroom vertak. Boskoorsboom is 'n vinnige groeier met 'n matig aggressiewe wortelstelsel. Dit is 'n besondere boom wat 'n tropiese effek aan die tuin sal gee. Anthocleista grandiflora se groot donkergroen blare veroorsaak dat die boom by lae lig toestande kan aanpas. Dit kan dus aangeplant word in 'n artrium, maar benodig 'n groot houer. Boskoorsboom is 'n on-ontdekte juweel.